**KISKŐRÖS VÁROS NÉMET NEMZETISÉGI**

**Ö­NKORMÁNYZATA**

**Deutsche Nationalitätenselbstverwaltung der Stadt Kiskőrös**

**Szám: 12-7/2019.**

**JEGYZŐKÖNYV**

**Készült:** Kiskőrös Város Német Nemzetiségi Önkormányzata 2019. október 28-án (hétfő) 08,00 órai kezdettel megtartott alakuló üléséről

**Az ülés helye:** Városháza 14. sz. irodája

**Jelen vannak:** Kincses Mihályné képviselő

Gyalog Ágnes képviselő

Seidert Ladislaus képviselő

dr. Ba Mariann a Helyi Választási Bizottság elnöke

dr. Turán Csaba jegyző

Molnár Éva költségvetési referens

Lucza Alexandra jegyzőkönyvvezető

A nemzetiségek jogairól szóló 2011. évi CLXXIX. törvény 87. § (1) bekezdésében foglaltak alapján, a 2019. október 13. napján megválasztott német nemzetiségi önkormányzat alakuló ülését a Helyi Választási Bizottság elnöke hívta össze.

A Himnusz elhangzása után Seidert Ladislaus korelnök köszöntötte az ülésen megjelenteket, megállapította a határozat-képességet és megnyitotta az ülést. Jegyzőkönyv hitelesítőnek a jelenlévők Gyalog Ágnes képviselőt jelölték.

A testület a napirendet 3 „igen” szavazattal az alábbiak szerint fogadta el:

**N A P I R E N D:**

1. A HELYI választási bizottság elnökének tájékoztatója a nemzetiségi önkormányzati képviselők 2019. évi általános választásának eredményéről

**Tájékoztatót tartja:** Helyi Választási Bizottság elnöke

1. A KÉPVISELŐK ESKÜTÉTELE
2. A NEMZETISÉGI ÖNKORMÁNYZAT TÁRSADALMI MEGBÍZATÁSÚ ELNÖKÉNEK MEGVÁLASZTÁSA
3. A NEMZETISÉGI ÖNKORMÁNYZAT TÁRSADALMI MEGBÍZATÁSÚ ELNÖKHELYETTESÉNEK MEGVÁLASZTÁSA
4. a nemzetiségi önkormányzat szervezeti és működési szabályzatának felülvizsgálatA
5. **napirend**

A HELYI választási bizottság elnökének tájékoztatója a nemzetiségi önkormányzati képviselők 2019. évi általános választásának eredményéről

**Tájékoztatót tartja:** dr. Ba Mariann, a Helyi Választási Bizottság elnöke

Dr. Ba Mariann a Helyi Választási Bizottság elnöke ismertette a 2019. október 13. napján megtartott nemzetiségi önkormányzati képviselők általános választásának eredményét, értékelte a választásokat megelőző kampányidőszak alatt tapasztaltakat.

Megállapította, hogy a választások rendben zajlottak, annak tisztasága nem kérdőjelezhető meg.

Elmondta, hogy a megbízólevelek ünnepélyes átadására 2019. október 24. napján került sor a Kiskőrösi Polgármesteri Hivatal Dísztermében. Sok sikert kívánt a képviselők munkájához.

1. **napirend**

A KÉPVISELŐK ESKÜTÉTELE

**A képviselők** ünnepélyes keretek között letették a nemzetiségek jogairól szóló 2011. évi CLXXIX. törvény 155. § - ában meghatározott esküt.

Az eskü szövege:

Én ......................................... (név) mint a nemzetiségek jogairól szóló törvény szerinti Német nemzetiségi közösség tagja, esküszöm, hogy képviselői tisztségem ellátása során nemzetiségi közösségemhez hű leszek, az Alaptörvényt és a jogszabályokat megtartom, a tudomásomra jutott titkot megőrzöm, munkámat választóim akaratához híven, lelkiismeretesen végzem, minden igyekezetemmel a Német nemzetiség érdekeit képviselem, ennek során anyanyelvünk, hagyományaink, kultúránk megőrzésén és fejlesztésén fogok fáradozni. (Az esküt tevő meggyőződése szerint) Isten engem úgy segéljen!”

1. **napirend**

A NEMZETISÉGI ÖNKORMÁNYZAT TÁRSADALMI MEGBÍZATÁSÚ ELNÖKÉNEK MEGVÁLASZTÁSA

**Seidert Ladislaus korelnök** kérte, hogy a jelenlévők tegyenek javaslatot Kiskőrös Város Német Nemzetiségi Önkormányzata társadalmi megbízatású elnökének személyére.

A korelnök javasolta, hogy Kiskőrös Város Német Nemzetiségi Önkormányzatának elnöke Kincses Mihályné képviselő legyen.

Kincses Mihályné képviselő a jelölést elfogadta, hozzájárult, hogy megválasztása nyilvános ülés keretében történjék.

További javaslat hiányában az elnök személyére tett javaslatot a korelnök szavazásra bocsátotta.

Határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzatának testülete Kiskőrös Város Német Nemzetiségi Önkormányzata társadalmi megbízatású elnökének Kincses Mihályné képviselőt választotta.”

**Felelős:** korelnök

**Határidő:** értelemszerűen

A testület megtárgyalta a korelnök által megfogalmazottakat és 2 „igen” szavazattal és 1 „tartózkodás” mellett az alábbi határozatot hozta:

**39/2019. sz. Német Nemzetiségi Önk. határozat**

**HATÁROZAT**

„Kiskőrös Város Német Nemzetiségi Önkormányzatának testülete Kiskőrös Város Német Nemzetiségi Önkormányzata társadalmi megbízatású elnökének Kincses Mihályné képviselőt választotta.”

**Felelős:** korelnök

**Határidő:** értelemszerűen

Kincses Mihályné elnök megköszönte a képviselők bizalmát.

Seidert Ladislaus korelnök az ülés vezetését átadta a megválasztott elnöknek.

1. **napirend**

A NEMZETISÉGI ÖNKORMÁNYZAT TÁRSADALMI MEGBÍZATÁSÚ ELNÖKHELYETTESÉNEK MEGVÁLASZTÁSA

**Kincses Mihályné elnök** Kiskőrös Város Német Nemzetiségi Önkormányzata társadalmi megbízatású elnökhelyettesének személyére Gyalog Ágnes képviselőt javasolta.

Gyalog Ágnes a jelölést elfogadta, hozzájárult, hogy megválasztása nyilvános ülés keretében történjék.

További javaslat hiányában az elnökhelyettes személyére tett javaslatot az elnök szavazásra bocsátotta.

Határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzatának testülete Kiskőrös Város Német Nemzetiségi Önkormányzata társadalmi megbízatású elnökhelyettesének Gyalog Ágnes képviselőt választotta.”

**Felelős:** elnök

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 2 „igen” szavazattal és 1 „tartózkodás” mellett az alábbi határozatot hozta:

**40/2019. sz. Német Nemzetiségi Önk. határozat**

**HATÁROZAT**

„Kiskőrös Város Német Nemzetiségi Önkormányzatának testülete Kiskőrös Város Német Nemzetiségi Önkormányzata társadalmi megbízatású elnökhelyettesének Gyalog Ágnes képviselőt választotta.”

**Felelős:** elnök

**Határidő:** értelemszerűen

1. **napirend**

a nemzetiségi önkormányzat szervezeti és működési szabályzatának felülvizsgálatA

**Kincses Mihályné elnök** felhívta a testület tagjainak figyelmét, hogy a nemzetiségek jogairól szóló 2011. évi CLXXIX. törvény (továbbiakban: Njt.) 103. § (1) bekezdése értelmében a nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig a 2. melléklet szerinti vagyonnyilatkozatot köteles tenni. Az Njt. (3) bekezdése értelmében a vagyonnyilatkozatot a szervezeti és működési szabályzatban erre kijelölt bizottság, vagy legalább két képviselő tartja nyilván és ellenőrzi.

**Kincses Mihályné elnök** javasolta, hogy személyében és Gyalog Ágnes elnökhelyettes személyében a testület jelölje ki felelősnek a vagyonnyilatkozatok ellenőrzésére és nyilvántartására, ezért a Német Nemzetiségi Önkormányzat Szervezeti és Működési Szabályzatáról szóló 36/2006. sz. határozat módosítása szükséges.

Határozati javaslatként az alábbiakat fogalmazta meg:

Kiskőrös Város Német Nemzetiségi Önkormányzata a nemzetiségek jogairól szóló 2011. évi CLXXIX. tv. (a továbbiakban: Nek. tv.) 113. §. a) pontjában foglalt felhatalmazás alapján a Szervezeti és Működési Szabályzatáról szóló 36/2006. sz. határozatát (a továbbiakban: SzMSz) az alábbiak szerint módosítja:

1. Az SzMSz IV. fejezet 4. pont 1. pontja helyébe az alábbi rendelkezés lép:

*„IV. fejezet 4. Az összeférhetetlenségi és a vagyonnyilatkozattal kapcsolatos eljárás*

1. *A nemzetiségek jogairól szóló 2011. évi CLXXIX. törvény alapján az összeférhetetlenség megállapítására vonatkozó kezdeményezés és a vagyonnyilatkozattal kapcsolatos eljárás kivizsgálása, valamint a vagyonnyilatkozatok nyilvántartása és ellenőrzése Kincses Mihályné és Seidert Ladislaus képviselők (továbbiakban: Képviselők) feladata.”*

**Felelős:** elnök

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**41/2019. sz. Német Nemzetiségi Önk. határozat**

**HATÁROZAT**

Kiskőrös Város Német Nemzetiségi Önkormányzata a nemzetiségek jogairól szóló 2011. évi CLXXIX. tv. (a továbbiakban: Nek. tv.) 113. §. a) pontjában foglalt felhatalmazás alapján a Szervezeti és Működési Szabályzatáról szóló 36/2006. sz. határozatát (a továbbiakban: SzMSz) az alábbiak szerint módosítja:

1. Az SzMSz IV. fejezet 4. pont 1. pontja helyébe az alábbi rendelkezés lép:

*„IV. fejezet 4. Az összeférhetetlenségi és a vagyonnyilatkozattal kapcsolatos eljárás*

1. *A nemzetiségek jogairól szóló 2011. évi CLXXIX. törvény alapján az összeférhetetlenség megállapítására vonatkozó kezdeményezés és a vagyonnyilatkozattal kapcsolatos eljárás kivizsgálása, valamint a vagyonnyilatkozatok nyilvántartása és ellenőrzése Kincses Mihályné és Seidert Ladislaus képviselők (továbbiakban: Képviselők) feladata.”*

**Felelős:** elnök

**Határidő:** értelemszerűen

További kérdés, hozzászólás nem hangzott el, így Kincses Mihályné elnök az ülést 8.45 órakor bezárta.

Kmf.

Kincses Mihályné Gyalog Ágnes

a testület elnöke jegyzőkönyv-hitelesítő

Lucza Alexandra

jegyzőkönyvvezető